«Real» va «Atletiko» jamoalari mos ravishda «Bavariya» hamda «Lester»ni mag‘lubiyatga uchratib, Yevropa chempionlar ligasining 1/2 finaliga yo‘llanma oldi. Natijada kamida ikki ispan klubi ketma-ket 7-marta YeChL yarim finalida ishtirok etadigan bo‘ldi. Eng qiziq tomoni ularning barchasida «Real» ishtirok etgan. Agar «Barselona» «Yuventus»ga qarshi uchrashuvni (dastslabki uchrashuv – 0:3) o‘z foydasiga hal qila olsa yarim finalda ispan jamoalari soni uchtani tashkil qiladi.